**ሕጅ’ውን ልዑላውነትናን ሰራዊትናን ይከበሩ**

ሰዲህኤ መጀመርታ ንዘቕረብክዎ ርእይቶ ምላሽ ምሃብኩም የመስግነኩም። ኣቀዲመ ዘቕረብክዎ ጽሑፍ ካብ ባዶ ተበጊሰ ንጸለመ ኢለ ኣይጻሓፍኩን። ኩሉ ዝጸሓፍክዎ ካብ ናትኩም ርእሰ-ዓንቀጽ ብምብጋስን እቲ ኣንቢረዮ ዘለኹ ኣርእስቲ ድማ ቅድሚ ኣብ ዝርዝር ጹሑፍኩም ምእታው ነቲ ዝመረጽክምዎ ኣርእስቲ ርእሰ-ዓንቀጽኩም “ጣልቃ ህግደፍን ሳዕቤናቱን” ዝብል ዝምልስ እዩ።

ምኩሑሓል ፕሮግራማት ግብሪ ዘየስነዮ ናይ ልዕሊ ኣርባዓ ዓመት ተሞክሮ ናይ ተቃወምቲ ዝብሃላ ውድባት ናይ ሾንኮለል ዓንኬል እዩ። ፕሮግራም ሽሕ ግዜ እንተጸበቀ ተግባር እንተዘይብሉ ዋላ ሓንቲ ትርጉም የብሉን። “ሰልፍኹም” ሓደ ፍንጫል ተ.ሓ.ኤ. ኮይኑ ካብ ቅድሚ ነጻነት ኤርትራ ዝነበረ እዩ።

ብዛዕባኹም ክንዛረብ እንተኾይና ናይ ሕጂ ጥራሕ ዘይኮነስ ናይ ቅድሚ ነጻነት ተሞኩረኹም ምድህሳስ ከድሊ እዩ። ኣብ ቅድሚ ነጻነት ዝነበረ እዋን ነቲ ኣብ ሜዳ ኮይኑ ዝጋደል ዝነበረ ተጋዳላይን ህዝብን እንታይ እንታይ ኣበርክቶ ጌርኩም? እታ ልምድ’ቲ መዝሙርኩም ሻዕብያን ወያነን ንጀብሃ ሃሪመንኣ ካብ ምባል ሓሊፍኩም ካልእ ንጸላኢ ዘዳኽም፣ ንሰራዊት ሓርነት ዘሓይል፣ ንኣብ ሃገር ዝነብር ህዝብና ንሽግራቱ መቃለሊ ዝኸውን እንታይ ኣበርክቶ ጌርኩም?

ህዝባዊ ግንባር ንኹለን ተቓወምቲ ዝብሃላ ምንቅስቃሳት ናይ ልፍንቲ እማመ ከቅርብ እንከሎ ንምንታይ ዘይተሳተፍኩም? ድሕሪ ነጻነት’ውን ነቲ ናይ ኤርትራ ነጻነት ሕጋውነት ንምልባስ ዝተኻየደ ርፈርንዱም ክትሳተፉ ንምንታይ ተሓሲምክምዎን ተቃውምክምዎን? ቀጺሉ’ውን ኣብ መጀመርታ ነጻነት ናብ ሃገር ኣቲኹም ኣብ ዳግመ-ህንጻ ሃገር ክትሳተፉ ተሓቲትኩም ብዙሕ ምስምስ ብምፍጣር ካብ ሃገራዊ ጉቡኡኩም ቦዂርኩም።

ህዝባዊ ግንባር ኣሳታፍን ሰፊሕ ባይታ ዘለዎ ውድብ እዩ። ንኣብነት ሳግም እቲ ዝዓበየ ክፋል ናይ ተሓኤ ኣብ 1985 ነቲ ናይ ልፍንቲ ጻዊዒት ተቐቢሎም ናብ ሜዳ ኤርትራ ስለዝሶጎሙ ኣብ ዑውት ምሕራር ነጻነት ኤርትራ ኣበርክትኦም ጌሮም ክሳብ ሕጂ ዝበዝሑ ኣባላቱ ኣብ ኩሉ ማሓውር መንግስቲ ብዝለዓለ ደረጃ ሃገሮም የገልግሉ ኣለዉ። ንስኻትኩም ግን ውሑዳት ሰባት ኣብ ሱዳንን ኢትዮጵያን ገዲፍኩም ኣብ ርሑቕ ስደት ብርሞት ኮንትሮል ቃልሲ ተካይዱ ኣለኹም።

ሰዲህኤ ኣብ ሱዳን ወይ ኢትዮጵያ ኮይኑ ቃልሱ ምቕጻሉ ኣይኮነን እቲ ጌጋ። ሓደ ትብዓትን ብቕዓትን ስለዘይነበረኩም እምበር ዘይተኣደነ ደገፍ ንኤርትራ ንምዕናው ካብ ሰንዓ ፎርምን ብዝያዳ ድማ ካብ ስርዓት ወያነ ተዋሂብኩም እዩ። ጅግና ሊቸንሳ ናይ ቃልሲ ኣይሓትትን እዩ፣ መልሰ-ግብሪ ኣብ ባይታ እዩ ዝፈጥር። ንስኹም ግን ካብ ሃገርኩም ሪሒቕኩም ንሃገርኩም እንዳኾነንኩም ነዚ ወራር ናይዘን ሃገራት እንዳደገፍኩም ክሳብ ሕጂ ትኸዱ ኣለኹም።

ኣብ ጹሑፍኩም “ናይ ዶ. ኣብይ ኣሕመድን ኢሰያስ ኣፈወርቂን ናይ ሽርክነት ውግእ ኣብ ልዕሊ ህዝብን መንግስትን ትግራይ ንኹንን። ኣብ ኢትዮጵያ ተኸሲቱ ናይ ዘሎ ውግእ መበገሲኡ ቅዋማውን ፖለቲካውን ምስሕሓብ ስለዝኾነ ፖለቲካዊ ፍታሕ ክግበረሉ ንጽውዕ።….” ትብሉ። ከመይ ዝኣመሰለ ስነ-ሞጎት እዩ ዘለኩም። ብቀዳምነት እዚ ኩናት ኣብ ልዕሊ ህዝቢ ትግራይ ዝካየድ ዘሎ ኩናት ኣይኮነንን። እዚ ኩናት ኣብ ልዕሊ’ቲ ልዑላውነት ሃገረ ኢትዮጵያ ኪሒዱ ንልዕሊ ሓደ ሲሶ ሰራዊት ናይ ኢትዮጵያ ዝቀተለን ዝኣሰረን ሙሉእ ዕጥቅን ስንቅን ዝዘረፈ ሓይሊ ከመይ ጌሩ ቅዋማን ፖለቲካውን ምስሕሓብ ተባሂሉ ክግለጽ ይኽእል?

ኣብ መልስኹም “ሰዲህኤ ንሓይልታት ምክልኻል ድርብ ሃገርን ህዝብን ናይ ምክልኻል ሓላፍነት ከምዘለዎ ደኣ ደጋጊሙ የዘኻኽሮ እምበር ከምዘይነዋርዶ ነዚ ኣብ ንምርሓሉ መደብ ዕዮና ተመልከት” ይብል። ሓደ ካብቲ መበገሲ ጹሑፈይ ኣብ’ቲ ርእሰ-ዓንቀጽኩም ኣስፊርክምዎ ዘለኹም “ሎሚ ግና ህግደፍ ኣብ’ቲ ጉዳይ ኣትዩ ኣብ ዘይኤርትራዊ ኣጀንዳ ይሕንብስን ካብ ትጽቢት ወጻኢ ኮይንዎ የውጠጥን ከምዘሎ ተረጋጊጹ እዩ። ምእታው ጥራሕ ዘይኮነ **ወተሃደራቱ ኣብ ስርቅን ራስያን ከምዝተዋፈረ** እውን ንብዙሓት ዘዘራርብ ዘሎ ምጽራይ ዘድልዮ ተረኽቦ እዩ።”

ካብ ባሃሊኡ ደጋሚኡ። ካብ’ዚ ዘይተጻረየ ሓበሬታ ንህዝባዊ ሰራዊት ምኽሳስ ዝዓቢ ውርደት ኣሎ ድዩ? ሕነኹ ሕፈሩ ኣብዚ ንሰራዊትና ማዓር ዲኹም ትለኽይዎ ዘለኹም። ይርዳኣኩም ኣሎዶ? ቀዳማይ ወያነ ክሳብ ትማሊ ንልዕሊ 22 ዓመት ልዑላዊ መሬትና ጎቢጦም ሒዞሞ እዮም ጸኒሖም። ትማሊ ድማ ዕጥቂ ናይ ሰራዊት ኢትዮጵያ ዘሚቶም ናብ ውሽጢ መሬት ኤርትራ እዮም ኣትዮም። ዕላሞኣኦም ድማ ኣስመራን ባጽዕን ሙቁጽጻር እዩ ነይሩ። ኣብ ከምዚ ዝኣመሰለ ኩነታት ስለምንታይ እዚ ኩናት ንኤርትራ ዘይምልከታ? ኤርትራዊ ኣብ ታሪኹ ዘይናቱ ሰሪቁን ዘሚቱን ወሪሩን ኣይፈልጥን እዩ። ምስ ብዙሕ ይቕረታ ስርቅን ዝምታን ጾታዊ ዓመጽን መለለዪ ናይ ተጋሩ እዩ። ቅድሚ እዚ ኩናት ምጅማሩ ኣብ ግዜ ምምሕዳር ወያነ ብዓይነይ ኣብ ተለቪዥኖም ዝዕዘቦ ዝነበርኩ ኣብ መቀለን ዓድዋን ሽረን ካልኦት ቦታታትን ህዝቢ ብሰረቕቲ ተሸጊሩ ናብ መራሕቶም መረረኦም የስምዑ ነይሮም እዮም። ከምኡ’ውን ደቂ ኣንስትዮ መቀለ ኣብ ልዕሌኤን ዝፍጸም ጾታዊ ዓመጽ ብተደጋጋሚ ኣብ ኣደባባይ ብምውጻእ ተቃውምኣን የስምዓ ነይርን።

ተጋሩ ይትረፍ ኣብ ዓዶም ኣብ’ዚ ኣነ ዝነብረሉ ሱዑዲ ዓረብ’ውን እቲ ዝበዝሓ ናይ ስርቂ ገበንን ናይ ነንሕድሕዶም ዝቃተሉ እቲ ዝበዝሔ ናይ ተጋሩ እዩ ክሳብ ሕጂ ዘሎ። ብዓቢኡ ድማ መሪሕነት ወያነ ዘይተኣደነ ንብረት ህዝቢ ኤርትራን ኢትዮጵያን ዘሚቶም ኣብ ውሽጢ ኢትዮጵያን ኣብ ሙሉእ ዓለምን ንብረት ኣጥርዮም ኣለዉ። ሓደ ካብቲ ጠንቂ ኩናት ኣብ ሕጊ ክቀርቡ ስለዘይደለዩ ምስምስ ናይ ምርጫ ሚሂዞም ኩናት ኣብ ልዕሊ ናይ ሃገሮም ሰራዊትን ኤርትራን ኣዊጆም።

ኣብ መልስኹም “ኣብ’ቲ ምስ የመን ኮነ ምስ ኢትዮጵያ ዝተኻየደ ኣብ መወዳእታ ብውግእ ዘይኮነ ኣብ ኣህጉራዊ መጋባኣያ እዩ ተዛዚሙ። ብዘይውግእ ናብ’ዚ ዝተዛዘመሉ ኣገባብ ምብጻሕ ይከኣል ከምዝነበረ ንኣምን። ኣብ’ቲ ዝተኻየደ ውግኣት ምስ ጎራባብቲ ኤርትራ ጻሕታሪት ከምዝነበረት ብሞንጎኛታት ተረጋጊጹን ካሕሳ ክትከፍል ከምዝተበየነላ ዝሕባእ ኣይኮነን።” ዝብል ሞጎተኹም ካብ ሓቂ ዝረሓቀን ንፖለቲካዊ ሸቐጥ ኣንጻር ሃገርካ ዝግበር ውዲት እዩ። ቀዳማይ ምስ የመን ኣብ ዝተኻየደ ግርጭት ሓጺር ነይሩ ኩነታት ምስ ኣጓነፈ ድማ ኤርትራን የመንን ክልቲኤን ነቲ ብሞንጎኛታት ዝቀረበ መታዓረቂ ሓሳብ ስለዝተቀበላ እቲ ኩነታት ዓቢ ክሳራ ከየውረደ ቀልጢፉ መዕለቢ ረኺቡ። ኣብ’ዚ ድማ ኤርትራ ከምቲ ንስኹም እትብልዎ ጻሕታሪት ነይራ ዝብል ውሳኔ ዝተዋህበ የለን። ግን ከምቲ ኩሉ ግዜ ኣህጉራዊ ሕብረተሰብ ንኤርትራ ንምጉዕጻጽ ዝግበር ውዲት ብጉቦን ብጸጊዕነት ሉዑላዊ መሬትና ንየመን ተዋሂቡ ኤርትራ ተቋውምኣ ብምስማዕ ንዓለም ለኻዊ ሕጊን ስምምዕን ኣኽቢራ ትኸይድ ኣላ። እዚ ድማ ስልጡን ኣተሓሳስባ መንግስቲ ኤርትራ እዩ ዘመስክር።

ምስ ኢትዮጵያ ኣብ ዘጓነፈ ጸገም መንግስቲ ኤርትራ ብፍላይ ፕረሲደንት ኢሰያስ ልዕሊ ክልተ ወይ ሰለስተ ዝገበሮ ቃለመሐትት ኩናት መፍትሒ ኣይኮነን፣ መወዳእትኡ ኣብ ጣውላ እዩ ዝፍታሕ እንዳበለ ብዙሕ ምሕጽንታታት ኣቅሪቡ እዩ። ግን ሓንቲ ኢድ በይና ስለዘይተጣቕዕ ፓርላማ ኢትዮጵያ ንናይ ሰላም ዝርርብ ዕድል ከይሃበ ኩናት ኣዊጁ። ኤርትራ ኣብዚ ከም ዝኾነ ኣብ ካልኦት ሃገራት ዘጋንፍ ዶባዊ ግርጭት እያ ሪኣቶ። ወያነ ግን ዝኣለምዎ ዕላማ ስለዝነበረ ብባድመ ዝተጀመረ ግርጭት ኣብ ዶብ ዓሰብን፣ዛላምበሳን ኦምሓጀርን ኣብ ሙሉእ ዶባት ኤርትራ ኩናት ከፊቶም።

እቲ ቤት ፍርዲ ነቲ መሰረታዊ ኣዋጅ ኩናት ክንዲዝርኢ ነቲ ኣብ ከም ኩሉ ዓለም ዝርኤ ናኣሽቱ ግርጭታት ከም ጠንቂ ምውሳዱ እቲ ንልዕሊ 70 ዓመት ኣንጻር ኤርትራ ክገብሮ ዝጸንሐ ዓለምለኻዊ ዓመጽ ኣንጻር ኤርትራ መቀጸልትኡ እዩ። ኢትዮጵያ ምስ ሱዳን፣ ከንያ፣ ሶማል ካልኦት ሃገራት ቻይናንን ፊሊፒነስን፣ ህንድን ቻይናን፣ ዘርዚርካ ዘይውዳእ ናይ ዶብ ግርጭታት ተራእዩ እዩ፣ ግን ዝኾነት ሃገር ኩናት ብዕሊ ክትእውጅ ተራእዩ ኣይፈልጥን። ኤርትራ ክሳብ ሕጂ ግዳይ ናይ ኩሉ ዓለምለኻዊ ጸቕጥታት እያ ዘላ። ሳላ ሓያል ህዝባን መሪሕነታን ሰራዊታን ንኹሉ እንዳሳዓረት ንቕድሚት ትምርሽ ኣላ።

ኩነታት ትግራይ እንተተዓዚብና ኩናት ሓደ ክልተ ወርሒ እዩ ተኻይዱ፣ ሙሉእ ህዝቢ ትግራይ ብጥምየት ከኣዊ ዘገርም እዩ፣ ህዝቢ ኤርትራ ን22 ዓመታት ንኩሉ ሽግርን ጸበባን በዲሁ እዩ ሓሊፍዎ። እቲ ወጃሕጃሕ ናይ ፓላሶታት ምንጽብራቅ ወያነ ንህዝቢ ተጸባይ ረዲኤት ጌርዎ ስለዝጸንሐ እዩ ኣብ ስርቅን ቅትለትን ህዝቢ ክዋፈር ዝገበረ። ሙሉእ ህዝቢ ትግራይ ኣብ ውሽጢ ክልተ ወርሒ ጠሚና ኢሉ ከእዊ ዘገርም እዩ።

ብዛዕባ ዝመጽእ ፖለቲካዊ ተሳትፎ ብኸመይ ክትግበር እዩ ዝትግበር ህዝቢ ባዕሉ ክውስኖ ስለዝኾነ ሕጂ ብዙሕ ዘዛርብ የብሉን። 2 ካብ ሚእቲ ንኣባላት ህግድፍ ጥራሕ ዝምልከት ኣይኮነን። ዝኾነ ሰብ ዋላ ኣባል ህግደፍ ጉቡኣይ ኣይገብርን እንተበለ ምርጭኡ እዩ። እቲ ሕጊ መሰል ግን ንኹሉ ባዕሉ ክምልሰሉ እዩ። ኣብ ፖለቲካ እቲ ሓያል ዝብሃል ብኹሉ ሸነኻቱ ብዝበዝሕ ህዝቢ ተቀባልነት ዝረኸበ ስለዝኾነ፣ እቲ ዝወሓደ በቲ ናይ ዝበዝሐ ተማእዚዙ ክኸይድ ግድነት እዩ። ንሱ እዩ ባህርያት ደሞክራሲ።

ዓወት ንሓፋሽ!!

ግርማይ የማነ 07/02/2021